
	Avizat,                                               Serviciul Juridic.............                                     Prin raport de avizare nr. ..........

Raport de specialitate 
privind  aprobarea repartizării unor locuințe sociale și fond de stat situate în Municipiul Drobeta Turnu Severin


Prin referatul de aprobare nr. _____/ 2023  Viceprimarul  Municipiului Drobeta Turnu Severin, Daniel Cîrjan, propune adoptarea unui proiect de hotărâre de consiliu local privind  repartizarea unor locuințe sociale și fond de stat situate în Municipiul Drobeta Turnu Severin.
1. Necesitatea și oportunitatea proiectului
       Proiectul de hotărâre propus are ca scop acordarea dreptului de folosință prin contract de închiriere a opt locuințe sociale din patrimoniul Municipiului Drobeta Turnu Severin, unor familii cu probleme locative, care au înregistrate cereri de acordare a unor astfel de locuințe. Problema locuințelor sociale rămâne una foarte importantă la nivelul Municipiului Drobeta Turnu Severin în condițiile în care în ultimii ani nu au mai fost construite astfel de locuințe iar numărul solicitărilor depuse în sensul dobândirii de locuințe sociale a crescut. În acest context adoptarea proiectului de hotărâre în speță este necesară și oportună atât prin prisma existenței unui număr de opt locuințe sociale vacante cât și prin dorința de a soluționa măcar o parte din numărul mare de solicitări  de locuințe sociale.
1. Analiza  economico-financiară
            Beneficiarii atribuirii în folosință prin contract de închirere a locuințelor sociale vor achita chiria determinata în conformitate cu dispozițiile legale în materie precum și impozitul pe locuința și terenul aferent acestora în conformitate cu reglementările fiscale existente creându-se astfel venituri la bugetul local.


1. Beneficiul pentru comunitate
Principalul beneficiu pentru comunitate îl constituie rezolvarea unor probleme sociale de natură locativă pentru o mică parte din cetățenii Municipiului Drobeta Turnu Severin care se confruntă cu astfel de probleme.

1. Legalitatea 
Susținerea proiectului din punct de vedere legal este fundamentată pe dispozițiile Legii nr. 114/1996 privind locuințele, dispozițiile HG 1275/2000 ale OUG nr. 40/1999 precum și pe dispozițiile art.84, art. 129 alin.1, alin.2 lit c, art 139 alin.1, alin 3 lit .g, și ale art. 196 alin 1 lit a din OUG nr. 57/05.07.2019 privind Codul administrativ.
        În acest sens în conformitate cu dispozițiile art.136 alin. 8 lit. b din OUG nr. 57/03.07.2019 privind Codul administrativ a fost întocmit raportul de specialitate al Direcției Patrimoniu cu privire la darea acordului de principiu în sensul aprobării Proiecului de Hotărâre  privind  aprobarea repartizării unor locuințe sociale și fond de stat situate în Municipiul Drobeta Turnu Severin. Proiectul de hotărâre cu întreaga documentație va fi supus spre dezbatere și aprobare în ședința ordinară a  Consiliului Local al Municipiului Drobeta Turnu Severin.
	Atașăm prezentului procesul-verbal întocmit de Comisia de analiză a solicitărilor de locuințe sociale și fond de stat.

